раздел.
 2.За целите на официалния контрол идентификацията на храните и фуражите, посочени в параграф 1, се извършва въз основа на кодовете от Комбинирана номенклатура и подразделението на ТАРИК, посочени в приложение IІ.
 3.Пратките, посочени в параграф 1, подлежат на официалния контрол на граничните контролни пунктове при въвеждането им в Съюза и на контролните пунктове.
 Член 8
 Честота на проверките за идентичност и физическите проверки
 1.Компетентните органи на граничните контролни пунктове и на контролните пунктове, посочени в член 53, параграф 1, буква а) от Регламент (ЕС) 2017/625, извършват проверки за идентичност и физически проверки, включително вземане на проби и лабораторни анализи, на пратки с храни и фуражи, посочени в приложение II, с честотата, посочена в същото приложение.
 2.Честотата на проверките за идентичност и физическите проверки, посочена в дадено вписване в приложение II, се отнася за всички продукти, попадащи в обхвата на това вписване.
 3.За съставните храни, изброени в таблица 2 към приложение II, които съдържат продукти, попадащи само под едно вписване в таблица 1 към приложение II, се прилага общата честота на проверките на идентичността и на физическите проверки, посочена в таблица 1 към приложение II за съответното вписване.
 4.За съставните храни, изброени в таблица 2 към приложение II, които съдържат продукти, попадащи под повече от едно вписване за един и същ риск в таблица 1 към приложение II, се прилага най-високата обща честота на проверките на идентичността и на физическите проверки, посочена в таблица 1 към приложение II за съответните вписвания.
 Член 9
 Идентификационен код
 1.Всяка пратка с храни и фуражи, посочени в приложение II, се обозначава с идентификационен код.
 2.Всяка отделна торба или опаковка от пратката се обозначава с този идентификационен код.
 3.Чрез дерогация от параграф II, в случай на пратки с храни и фуражи, посочени в приложение II поради риска от замърсяване с микотоксини и ако опаковката се състои от няколко малки опаковки, не е необходимо идентификационният код на пратката да бъде поставен върху всяка малка опаковка, ако той е посочен най-малкото върху опаковката, която обединява малките опаковки.
 Член 10
 Резултати от вземането на проби и анализите, извършени от компетентните органи на третата държава
 1.Всяка пратка с храни и фуражи, посочени в приложение II, се придружава от резултатите от вземането на проби и анализите, извършени на съответната пратка от компетентните органи на третата държава на произход или на държавата, от която е изпратена пратката, ако тя е различна от държавата на произход.
 2.Въз основа на резултатите, посочени в параграф 1, компетентните органи удостоверяват:
 а)за пратките с храни и фуражи, вписани в приложение II поради риск от замърсяване с микотоксини — съответствието с Регламент (ЕО) No 1881/2006
 22
 и Директива 2002/32/ЕО
 23
 относно максимално допустимите граници на съответните микотоксини;
 б)за пратките с храни и фуражи, вписани в приложение II поради риск от замърсяване с остатъчни вещества от пестициди — съответствието с Регламент (ЕО) No 396/2005
 24
 относно максимално допустимите граници на остатъчни вещества от пестициди;
 в)за пратките с храни и фуражи, вписани в приложение II поради риск от замърсяване с пентахлорофенол и диоксини — че продуктът не съдържа повече